ร้านนี้เป็นร้านที่เพื่อนชวนมา พอเข้ามาก็รู้สึกดีจากการตกแต่งที่ค่อนข้างโปร่ง สบายตา  มีการแบ่งพื้นที่เป็นสัดส่วนของห้องแอร์และพื้นที่เปิดโล่ง และต้นไม้ทั่วทั้งร้าน ร้านสะอาดดี การบริการก็ค่อนข้างเอาใจใส่ดี ในส่วนอาหารนั้น เมนูเก่งก็ต้องเป็นชาบู ซึ่งท่ีนี่มีให้เลือกหลากหลายออฟชั่น ทั้งแบบที่สั่งเป็นจาน แบบเป็นชุดรวม และแบบบุฟเฟ่ มีหลายราคาให้เลือก   ตามออฟชั่น น้ำซุปและน้ำจิ้มก็มีให้เลือกหลายอย่างเช่นกัน โดยเฉพาะน้ำจิ้มสูตรของร้านที่คล้ายซีอิ้ว แต่รสชาดออกเปรี้ยวอมหวานที่ต้องลอง เราเลือกสั่งชาบูชุดเนื้อและหมู ซึ่งเขาสไลด์เนื้อได้บางเฉียบและเป็นเนื้อที่ปนมันหน่อย ทำให้มีความนุ่มมากกว่าปรกติ ทั้งยังมีข้าวผัดกระเทียมและขนมจีบซาลาเปามาช่วยลดความเลี่ยน ที่สำคัญร้านนี้ราคาค่อนข้างถูกทีเดียว แนะนำกันได้ แต่ควรจะเป็นมื้อกลางวัน เพราะช่วงเย็นลูกค้าจะมาทานแบบบุฟเฟ่กันมาก อีกทั้งร้านนี้เขาไม่ได้กำหนดเวลาเอาไว้ ทำให้คนค่อนข้างแน่นทีเดียว